Salma Paralluelo

**Salma Celeste Paralluelo Ayingono** (listen<sup>ⓘ</sup>; yo o tshotsweng ka Ngwanatsele a le lesome le boraro ka 2003) ke motshameki wa moSpanish wa kgwele ya dinao e e porofeshionale ebile e le motabogi wa pele yo o tshamekang e le motshameki wa ka fa molemeng ko setlhopheng sa Liga F sa Barcelona le sa setshaba sa Spain. Ke motshameki wa ntlha go fenya dijana tsa lefatshe tsotlhe ka a fentse sa 2023, sa U-20 sa 2022 le sa U-17 sa 2018.

## Botshelo ja pele
Paralluelo o tsholetswe kwa Zaragoza ele ngwana wa rraagwe wa moSpanish le mmaagwe wa mo Fang go tswa Equatorial Guinea, wa bofelo yo o ileng a fuduga go tswa kwa Equatorial Guinea gore morwa wa gagwe go tswa kwa botsalanong ja pele, yo o neng a na le bothata jo bogolo ja go tlhoka pono, a kgone go bona thuso ya bongaka e e botoka kwa Spain. Ka Sedimonthole wa 2012, fa lekawana leo le le dingwaga tse masome a mabedi le bongwe, le ne la nyelela kwa Zaragoza mme mmele wa gagwe wa bonwa kgwedi e e latelang. Go tswa mo go se se boletsweng pele, o na le bo kgaitsadie ba le babedi,  José Jaime le Lorenzo, botlhe ke batshameki ba kgwele ya dinao.

## Tiro ya setlhopha
Paralluelo ke maduo a UD San José le Zaragoza. Gape o tshameketse Zaragoza CFF le Villareal kwa Spain. Gape ke motlhophiwa wa seetsele sa FIFA Puskás Award sa 2022.

O saenetse FC Barcelona kwa bofelong ja setlha sa 2021–22 morago ga gore tumalano ya gagwe le Villareal e te bokhutlong.

Ka setlha sa  2023–24 o ne a nosa dino tse nne mo phenyong ya kwa ntle ga gae ya dino tse supa go e le nngwe kgatlhanong le Real Sociedad.

## Tiro ya boditshabatshaba
O fentse UEFA Under-17 Championship ya  2018 , FIFA U-17 World Cup ya  2018 le  FIFA U-20 World Cup ya 2022, a bo a dira tshameko ya gagwe ya ntlha ya setlhopha se segolo ka Ngwanatsele a le lesome le motso wa 2022, a simolola ebile a nosa dino tse tharo mo phenyong kgatlhanong le Argentina.

O ne a tsenngwa mo lenaaneng la setlhopha sa Spain sa sejana sa lefatshe sa FIFA sa 2023. Mo motshamekong wa quarter-finale kgatlhanong le Netherlands ka Phatlwe a le lesome le motso, o ne a nosa nno ya phenyo mo phenyong ya dino tse pedi go e le nngwe morago ga nako e e okeditsweng, a fetisetsa Spain e le lantlha mo ditsong, kwa sekamakgaolakgannyeng a sejana sa lefatshe.

Ka Phatlwe a le lesome le botlhano ka 2023 a nosa nno mo phenyong ya Spain ya dino tse pedi go e le nngwe kgatlhanong le Sweden go isa setlhopha sa gagwe kwa makgaolakgannyeng a tse dikgolo e le lantlha. Morago ga go fenya makgaolakgang kgatlhanong le Enyelane, o a o tshamekileng e le mosimolodi, o ne a itsisiwe e le motshameki yo monnye yo o gaisitseng mo kgaisanong eo.

## Mabelo
[thumb|Paralluelo (centre) with Spain teammates [:en:Aitana_Bonmatí|Aitana Bonmatí (left) and Ivana Andrés at the 2024 Laureus World Sports Awards]]
Fa ele motabogi, Paralluelo o simolotse tiro ya gagwe kwa San José Athletics club kwa Zaragoza. O fentse lebelo la tsela la Jean Bouin kwa Barcelona ka 2012 go ya go 2016 mo go ba dingwaga tsa gagwe. Ka Seetebosigo wa 2016, Paralluelo a tsaya karolo e le lantlha mo Spanish Championships mo go ba dingwaga tsa gagwe (U14) mme a fenya mo mehameng e meraro (hurdles tsa dimmethara tse masome a ferabobedi, shot put, mmethara tse masome a ferabobedi). Ka 2017 a fenya dihurdles tsa dimmethare tse masome amarataro kwa Spanish Indoor Championships tsa U16 mme a fetsa mo maemong a borataro mo hurdles tsa dimmethara tse lekgolo kwa National Outdoor Championship tsa U16 mo selemong seo.

O ne a tsena kwa setlhopheng sa Scorpio-71 se e leng sone setlhopha se segolo sa mabelo kwa Zaragoza. Ka 2018 Paralluelo a fenya dimmethara tse makgolo a mararo kwa Spanish Indoor Championships tsa U16 ka disekonte tse 39.46 mme a fetsa mo maemong a bobedi mo go tloleng triple jump (a tlola dimmethara tse 12.06) mo letsatsing lone leo. Mo go ba dingwaga tsa gagwe kwa Outdoor championships ka Phukwi, o ne a roba rekote ya nako yotlhe ya Spanish mo hurdles tse eseng tsa Olimpiki mo mohameng wa dimmethara tse makgolo a mararo ka nako e e fentseng ya 42.56.

Mo setlheng sa outdoor, mo lebelong la boraro la botshelo ja gagwe mo hurdles tsa dimmethara tse makgolo a mane kwa bokopanong ja Ibero-American Athletics Meeting kwa Huelva, Paralluelo a taboga nako ya 57.43, a roba rekote ya nako yotlhe ya Spanish sub-18 gape a roba le nako ya ngwaga o ya go nna yo o gaisitseng mo lefatsheng mo sub-18. Ka maduo ao o ne a iponna phatlha kwa European Youth Summer Olympic Festival ya 2019, kwa a fentseng dietsele tsa gauta di le pedi mo tiragatsong ya hurdles tsa dimmethara tse makgolo a mane, ka nako ya 57.95 le lebelo la neelano la dikgala ka go farologana.

Ka 2019 a ya motsubong o ne a ya kwa Playas de Castellón. A fenya seetsele sa gagwe sa ntlha se segolo kwa  Spanish Indoor Athletics Championships ka 2019, a fenya bronze mo tekong ya dimmethara tse makgolo a mane ka nako ya 53.83, seo e le rekote mo matlhakoreng a sub-18 le sub-20. Maduo a o a mo letlelela go tsaa karolo kwa  European Athletics Indoor Championships ka 2019. Fa a le dingwaga tse lesome le botlhano le malatsi a le lekgolo le boferabongwe, o ne a nna motsayakarolo yo monnye go gaisa mo European Indoor Championships tse masome a mararo le botlhano, a le fa morago ga motabogi wa motsamai wa moNorwegian Kjersti Tysse (dingwaga tse lesome le botlhano le malatsi a le masome a mararo le bone ka thulaganyo ya 1987) fela.

Ka Phukwi wa 2022 fa a sena go saena tumalano le FC Barcelona, Salma Paralluelo a bega fa a batla go lebagana fela le kgwele ya dinao mo bokamosong ka jalo a tlogela tiro ya gagwe ya mabelo.

## Dipalopalo tsa tiro

### Setlhopha

: *go felela ka metshameko e e tshamekilweng ka Motsheganong a le lesome le boferabobedi*

### Tsa boditshabatshaba

: *E sale ka motshameko o o tshamekilweng ka Moranang a ferabongwe 2024*

: *Lenaane la dino le maduo a Spain kwa ntlheng, karolo ya dino e supa dino morago ga nno nngwe le nngwe ya ga Paralluelo.*

## Ditlotla
**FC Barcelona**

* UEFA Women's Champions League: 2022–23, 2023–24
* Primera División: 2022–23, 2023–24
* Copa de la Reina: 2023–24
* Supercopa de España: 2022–23, 2023–24

**Spain**

* FIFA Women's World Cup: 2023
* UEFA Women's Nations League: 2023–24

**Spain U20**

* FIFA U-20 Women's World Cup: 2022

**Spain U17**

* UEFA Women's Under-17 Championship: 2018
* FIFA U-17 Women's World Cup: 2018

**Tsa gagwe**

* FIFA Women's World Cup Young Player Award: 2023
* 433 – Women's Talent of the Year: 2022–23
* Hija Predilecta de Zaragoza (2023)
* Ballon d'Or Féminin 3rd place: 2023
* IFFHS Women's World's Best Youth Player: 2023
* IFFHS Women's World Team of the Year: 2023
* IFFHS Women's UEFA Team: 2023
* IFFHS Women's Youth (U20) UEFA Team: 2023
* Laureus World Sports Award for Breakthrough of the Year Nominee: 2024

### Direkote
Mo bogompienong, Salma Parallueloo tshwere direkote tsa maSpanish tse di latelang mo dingwageng ka go faralogana:

#### Under-18

* 300m (38.60)
* 300m hurdles (41.97)
* 400m hurdles (57.36)
* Medley relay (2:08.53, with Laura Pintiel, Esperança Cladera, and Carmen Avilés)
* 400m indoor track (53.83)

#### Under-16

* 300m hurdles (42.56)
* 300m indoor track (39.27)

## Metswedi


## External links

* Salma Paralluelo at FC Barcelona
* Salma Paralluelo at BDFutbol
* Salma Paralluelo at ESPN FC 
* Salma Paralluelo at FBref.com 
* Salma Paralluelo at Soccerway 
* Salma Paralluelo on Instagram 
* Salma Paralluelo at World Athletics